ai4bharat/Pralekha huggingface dataset:
अर्थ मंत्रालय
कर विषयक माहितीचे आदान-प्रदान आणि संकलनात सहाय्य करण्यासाठी भारत आणि सेंट व्हीन्सेंट आणि द ग्रेनडाइन्स यांच्यातल्या कराराला केंद्रीय मंत्रीमंडळाची मंजुरी
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत भारत आणि सेंट व्हीन्सेंट आणि ग्रेनडाइन्स यांच्यात कर विषयक माहितीचे आदान-प्रदान आणि संकलनात सहाय्य करण्यासाठीच्या कराराला मंजुरी देण्यात आली.
कराराची वैशिष्ट्ये –
. भारत आणि सेंट व्हीन्सेंट आणि ग्रेनडाइन्स यांच्यातला हा नवा करार आहे. या दोन्ही देशात याआधी असा करार झाला नव्हता.
. कर विषयक माहितीचे आदान-प्रदान आणि संकलनात सहाय्य करण्याचा या करारात प्रस्ताव आहे.
. करारात विदेशात कर तपासणीची तरतूद आहे, ज्यामध्ये
एक देश दुसऱ्या देशातल्या प्रतिनिधीला, मुलाखत घेण्यासाठी आणि कर उद्देशासाठी रेकॉर्ड तपासण्यासाठी आपल्या हद्दीत  प्रवेश करण्यासाठी अनुमती देऊ शकतो.
प्रभाव
भारत आणि सेंट व्हीन्सेंट आणि ग्रेनडाइन्स यांच्यातल्या करारामुळे दोन्ही देशात माहितीचे आदान-प्रदान सुलभ होण्यासाठी मदत होणार आहे. यामध्ये बँका आणि इतर वित्तीय संस्थाकडून दिल्या जाणाऱ्या कायदेशीर आणि लाभकारी स्वामित्वाबाबतच्या माहितीचा समावेश आहे. या करारामुळे दोन्ही देशात कर विषयक दाव्यांचे संकलन सुलभ होणार आहे. परदेशात कर चोरी, कर टाळणे या मार्गाने निर्माण होणाऱ्या काळ्या पैशाविरोधातल्या भारताच्या लढ्याला यामुळे अधिक बळ मिळणार आहे.
पार्श्वभूमी
भारत आणि सेंट व्हीन्सेंट आणि ग्रेनडाइन्स या दोन्ही देशात याआधी असा करार झाला नव्हता, या करारासाठी भारत दीर्घकाळापासून चर्चा करत होता. अखेर सेंट व्हीन्सेंट आणि ग्रेनडाइन्सने कराराला अंतिम स्वरूप द्यायला मान्यता दिली आहे, ज्यामुळे उभय देशात प्रलंबित कर दावे संकलनासाठी सहाय्य आणि माहितीची देवाण-घेवाण करण्यातून कर सहकार्याला प्रोत्साहन मिळेल.
पंतप्रधान कार्यालय
येत्या 15 एप्रिल रोजी पंतप्रधानांच्या हस्ते भुज इथे के. के. पटेल सुपर स्पेशालिटी रुग्णालयाचे राष्ट्रार्पण
नवी दिल्ली, 13 एप्रिल 2022
पंतप्रधान नरेंद्र मोदी यांच्या हस्ते, येत्या 15 एप्रिल रोजी, गुजरातमधल्या भुज इथे, के. के. पटेल सुपर स्पेशालिटी रूग्णालयाचे राष्ट्रार्पण सकाळी 11 वाजता दूरदृश्य प्रणालीच्या माध्यमातून होणार आहे. भुज इथल्या श्री कच्छी लेवा पटेल समाजाने, हे रुग्णालय बांधले आहे.
कच्छ परिसरातील हे पहिलेच धर्मादाय सुपर स्पेशालिटी रुग्णालय आहे. 200 खाटांच्या या रुग्णालयात सगळ्या सुपर स्पेशालिटी सुविधा, जसे की इंटरव्हेंशनल कार्डिओलॉजी  कॅथलॅब, कार्डिओथोरासिक शस्त्रक्रिया, रेडीएशन ऑन्कोलॉजी, मेडिकल ऑन्कोलॉजी,सर्जिकल
ऑन्कोलॉजी अशा कर्करोगविषयक सेवा, नेफरोलॉजी, युरोलॉजी, न्यूक्लियर मेडिसीन, न्यूरो सर्जरी, जॉइंट रिप्लेसमेंट आणि इतर सहायक सेवा, जसे की प्रयोगशाळा, रेडियोलॉजी इत्यादी दिल्या जातील. या रुग्णालयामुळे आसपासच्या परिसरातील लोकांना परवडणाऱ्या दरात, सुपर स्पेशालिटी सेवा उपलब्ध होतील.
S.Kulkarni/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
बाली येथील जी -20 शिखर परिषदेच्या समारोप सत्रातील पंतप्रधान नरेंद्र मोदी यांनी केलेले भाषण
नवी दिल्ली, 16 नोव्हेंबर 2022
सन्माननीय महोदय ,
मित्रांनो,
माझे मित्र राष्ट्राध्यक्ष जोकोवी यांचे पुन्हा मी एकदा अभिनंदन करू इच्छितो. या कठीण काळातही त्यांनी जी-20 परिषदेला सक्षम नेतृत्व दिले आहे. आणि बाली घोषणापत्र स्वीकारल्याबद्दल मी आज जी-20 समुदायाचे अभिनंदन करतो. जी -20 परिषदेच्या अध्यक्षपदाच्या काळात भारत इंडोनेशियाच्या स्तुत्य उपक्रमांना पुढे नेण्याचा प्रयत्न करेल. बाली या पवित्र बेटावर आपण जी-20 अध्यक्षपदाची जबाबदारी स्वीकारत आहोत हा भारतासाठी अतिशय शुभ योगायोग आहे. भारत आणि बाली यांचे जुने नाते आहे.
सन्माननीय महोदय,
जग एकाच वेळी भू-राजकीय तणाव, आर्थिक मंदी, अन्न आणि ऊर्जेच्या वाढत्या किंमती आणि साथीच्या रोगाचे दीर्घकालीन दुष्परिणाम यांच्याशी झुंजत असताना भारत जी-20 चे अध्यक्षपद स्वीकारत आहे. अशा वेळी जग जी -20 कडे आशेने पाहत आहे. आज, मला खात्री द्यायची आहे की भारताचे जी-20 परिषदेचे अध्यक्षपद सर्वसमावेशक, महत्त्वाकांक्षी, निर्णायक आणि कृती-केंद्रित असेल.
सन्माननीय महोदय,
पुढील एका वर्षात, नवनवीन कल्पनांना प्रत्यक्षात आणण्यासाठी आणि सामूहिक कृतीला गती देण्यासाठी जी-20 परिषद एक जागतिक मुख्य प्रवर्तक म्हणून काम करेल याची ग्वाही देण्यासाठी आम्ही प्रयत्नशील राहू. नैसर्गिक स्त्रोतांवर मालकीची भावना आज संघर्षाला जन्म देत आहे आणि हेच पर्यावरणाच्या विनाशाचे मुख्य कारण बनले आहे. पृथ्वी ग्रहाच्या सुरक्षित भविष्यासाठी, विश्वस्तपणाची भावना हा उपाय आहे. 'लाइफ' अर्थात 'पर्यावरणासाठी जीवनशैली' मोहीम यामध्ये मोठे योगदान देऊ शकते. शाश्वत जीवनशैलीला लोकांची चीचळवळ बनवणे हा त्याचा उद्देश आहे.
सन्माननीय महोदय,
विकासाचे फायदे सार्वत्रिक आणि सर्वसमावेशक असण्याची आज गरज आहे. आपण विकासाचे फायदे सर्व मानवांना करुणेच्या भावनेने आणि एकजुटीने पोहोचवायचे आहेत. महिलांच्या सहभागाशिवाय जागतिक विकास शक्य नाही. आम्हाला आमच्या जी-20 कार्यक्रम पत्रिकेतही महिलांच्या नेतृत्वाखालील विकासाला प्राधान्य द्यायचे आहे. शांतता आणि सुरक्षिततेशिवाय, आपल्या भावी पिढ्या, आर्थिक विकासाचा किंवा तांत्रिक नवकल्पनांचा लाभ घेऊ शकणार नाहीत. जी -20 ला शांतता आणि सौहार्दाच्या बाजूने दृढ संदेश द्यायचा आहे. एक पृथ्वी, एक कुटुंब, एक भविष्य"या भारताच्या जी -20 अध्यक्षपदाच्या संकल्पनेमध्ये हे सर्व प्राधान्यक्रम पूर्णपणे समाविष्ट आहेत.
सन्माननीय महोदय,
जी-20 चे अध्यक्षपद स्वीकारणे ही प्रत्येक भारतीयासाठी अभिमानाची गोष्ट आहे. आम्ही आमच्या देशातील विविध शहरे आणि राज्यांमध्ये जी -20 परिषदेच्या बैठका आयोजित करू. आमच्या पाहुण्यांना भारतातील आश्चर्यकारक विविधता, सर्वसमावेशक परंपरा आणि सांस्कृतिक समृद्धीचा पूर्ण अनुभव मिळेल. 'लोकशाहीची मातृभूमी अशी ओळख असलेल्या' भारतातील या अनोख्या उत्सवात आपण सर्वांनी सहभागी व्हावे, अशी आमची इच्छा आहे. चला आपण एकत्रितपणे, या जी -20 परिषदेला जागतिक बदलासाठी अधिक प्रेरक बनवूया.
खूप खूप धन्यवाद!
S.Bedekar/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पर्यावरण, वन एवं जलवायु परिवर्तन मंत्रालय
तिसऱ्या भारत-जपान पर्यावरण परिषदेचे नवी दिल्लीत आयोजन
नवी दिल्ली,13 फेब्रुवारी 2019
‘स्वच्छ हवा आणि हरित अर्थव्यवस्था’ या संकल्पनेवर आधारित तिसऱ्या भारत-जपान पर्यावरण परिषदेचे आयोजन करण्यात आले आहे. वायू प्रदूषण नियंत्रण, कचरा व्यवस्थापन आदी मुद्यांसमोरील आव्हाने आणि उपाय यावर या परिषदेतील चर्चासत्रात विचार करण्यात आला.
केंद्रीय पर्यावरणमंत्री डॉ. हर्ष वर्धन यांनी या परिषदेचे उद्घाटन केले. नैसर्गिक साधन संपत्ती व्यवस्थापन, शहरी पर्यावरण संरक्षण, हवामान बदल, हरित तंत्रज्ञान आदी विभागात भारत आणि जर्मनी यांच्यात गेल्या 60 वर्षात महत्त्वपूर्ण सहकार्य होत असल्याचे ते म्हणाले. जर्मनी हा भारताचा द्विपक्षीय आणि जागतिक संदर्भात महत्त्वाचा भागीदार असल्याचेही त्यांनी सांगितले.
या परिषदेत विविध मंत्रालये, उद्योग, विज्ञान क्षेत्रातील तसेच स्वयंसेवी संघटनांचे सुमारे 250 प्रतिनिधी सहभागी झाले आहेत. या परिषदेमुळे उच्चस्तरीय धोरणकर्ते आणि आंतरराष्ट्रीय पर्यावरण क्षेत्रातील महत्त्वपूर्ण व्यक्तींमध्ये द्विपक्षीय देवाणघेवाण होते.
N.Sapre/J.Patankar/P.Kor
(Visitor Counter : 79
पंतप्रधान कार्यालय
जपानमधल्या टोकिओ येथे पंतप्रधान मोदींनी “मेक इन इंडिया” चर्चासत्राला केले संबोधन
नवी दिल्ली, 29 ऑक्टोबर 2018
जपानमधल्या टोकिओ येथे आयोजित “मेक इन इंडिया: आफ्रिकेतील भारत-जपान भागीदारी आणि डिजिटल भागीदारी” या विषयावरील चर्चासत्राला आज पंतप्रधान नरेंद्र मोदी यांनी संबोधित केले.
व्यवसायात तसेच नागरिकांच्या जीवनमानातील सुलभता अधिक वृद्धींगत करण्यावर सरकार कशाप्रकारे लक्ष केंद्रीत करत आहे हे पंतप्रधानांनी सांगितले. भारतात मोठ्या संख्येने कार्यरत असलेल्या जपानी कंपन्यांबद्दल पंतप्रधानांनी आनंद व्यक्त केला. गेल्या चार वर्षातील भारताच्या आर्थिक कामगिरीचे सामर्थ्य पंतप्रधानांनी विस्तृतपणे विषद केले. भारत आज सर्वाधिक वेगाने विकसित होणारी अर्थव्यवस्था असल्याचे ते म्हणाले. डिजिटल व्यवहार, वस्तू आणि सेवा कर तसेच अनौपचारिक अर्थव्यवस्थेकडून औपचारिक अर्थव्यवस्थेकडे झालेल्या प्रवासाचा त्यांनी उल्लेख केला.
भारताची विकसित होणारी अर्थव्यवस्था, वेगाने वाढणारा मध्यम वर्ग आणि वाढती तरुण लोकसंख्या यामुळे जपानी गुंतवणुकदारांना अनेक नव्या संधी उपलब्ध होत आहेत असे पंतप्रधान म्हणाले. या संदर्भात बोलतांना त्यांनी कमी खर्चिक उत्पादन, माहिती तंत्रज्ञान उद्योग आदी विभागांचा उल्लेख केला.
भारत आणि जपानमधल्या समान मूल्यांवरही पंतप्रधानांनी भर दिला. इंडो-पॅसिफिक, दक्षिण आशिया आणि आफ्रिका यासह जगाच्या अन्य भागात मजबूत विकासात्मक भागीदारी करण्याकडे दोन्ही देशांनी पाहण्याची गरज असल्याचे त्यांनी सांगितले.
B.Gokhale/J.Patankar/P.Malandkar
(Visitor Counter : 80
रसायन आणि खते मंत्रालय
फर्टिलायझर अँन्ड केमिकल्स त्रावणकोर लिमिटेड 560 मेट्रिक टनाचे अमोनियम सल्फेटचे आणखी 20 कंटेनर हल्दिया बंदराकडे किनारी जलवाहतुकीद्वारे पाठवत आहे
खत क्षेत्रातला सार्वजनिक उपक्रम आपल्या उत्पादनाच्या वाहतुकीसाठी प्रभावी माध्यम म्हणून किनारी जलवाहतुकीचा उपयोग करत आहे
यामुळे देशाच्या पूर्व आणि पश्चिम किनारी भागातल्या शेतकऱ्यांना खतांचा पुरवठा वेगाने आणि वेळेवर उपलब्ध होईल
नवी दिल्ली, 4 सप्टेंबर 2020
फर्टिलायझर अँन्ड केमिकल्स त्रावणकोर लिमिटेड  हा खत आणि रसायन मंत्रालया अंतर्गत असलेला सार्वजनिक उपक्रम, आपल्या उत्पादनासाठी किनारी जलवाहतूकीचा नवे आणि प्रभावी वाहतुकीचे साधन म्हणून उपयोग करत आहे. यामुळे देशाच्या पूर्व आणि पश्चिम किनारी भागातल्या शेतकऱ्यांना खतांचा पुरवठा वेगाने आणि वेळेवर उपलब्ध होईल. यामध्ये एफएसीटीला कोचीन पोर्ट ट्रस्टचे सहकार्य लाभणार आहे. किनारी जलवाहतुकीद्वारे आणण्यात आलेली खते त्यांच्या नियोजित ठिकाणी पोहोचवण्यासाठी पुढे रेल्वेचा वापर करण्यात येईल.
किनारी जलवाहतुकी द्वारे खतांच्या मालवाहतुकीसाठी अनुदानासाठी विचार करण्याच्या सरकारच्या धोरणाला अनुसरून, एफएसीटीने निवडक ठिकाणी थैलीमधली खते पाठवण्यासाठी किनारी जलवाहतुकीचा उपयोग करण्याची सुरवात केली आहे. कोचीनहून अमोनियम सल्फेटचे पहिले 20 कंटेनर पश्चिम बंगालमधल्या हल्दिया बंदराकडे 30 जुलै 2020 ला किनारी जलवाहतुकी द्वारे यशस्वीरित्या पाठवल्यानंतर कंपनी खताचे आणखी 20 कंटेनर  त्याच ठिकाणी पाठवत आहे.
खतांच्या थैल्या कंटेनर मध्ये भरण्याचे काम एफएसीटीच्या उद्योगमंडल इथे 2 सप्टेंबर 2020ला पूर्ण झाले आहे आणि 4 साप्तेम्बारला जहाज नियोजित आहे.
समुद्र मार्गे खतांची वाहतूक केल्याने रेल्वे आणि रस्तामार्गे खत वाहतुकीवरचा ताण काही प्रमाणात कमी होईल.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
पंतप्रधान कार्यालय
इंडोनेशियात भूकंपामुळे झालेल्या जीवितहानी बद्दल पंतप्रधानांनी व्यक्त केले तीव्र दु:ख
नवी दिल्ली, 22 नोव्हेंबर 2022
इंडोनेशियातील भूकंपामुळे झालेल्या जीवितहानीबद्दल पंतप्रधान नरेंद्र मोदी यांनी तीव्र दुःख व्यक्त केले आहे. जखमींच्या प्रकृतीत लवकर सुधारणा व्हावी अशी मनोकामना व्यक्त करत, या दु:खाच्या काळात इंडोनेशियाच्या पाठीशी भारत ठामपणे उभा असल्याचे पंतप्रधानांनी सांगितले.
पंतप्रधान ट्वीट संदेशात म्हणाले;
“इंडोनेशियातील भूकंपामुळे झालेल्या मालमत्ता आणि जीवितहानीमुळे दुःख झाले आहे. पीडित आणि त्यांच्या कुटुंबियां प्रति मनापासून सहवेदना. जखमींच्या प्रकृतीत लवकर सुधारणा व्हावी ही सदिच्छा. या दु:खाच्या काळात भारत इंडोनेशियासोबत उभा आहे.”
S.Tupe/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
उपराष्ट्रपती कार्यालय
लोकशाहीच्या मंदिरात गदारोळाचा शस्त्र म्हणून उपयोग होत असल्याबद्दल उपराष्ट्रपती व्यथित
लोकशाहीत संवाद, चर्चा, विचारविनिमय आणि वादविवाद या मुद्द्यांना स्थान असते मात्र व्यत्यय आणि गदारोळ हे लोकशाही मूल्यांच्या विरोधी आहे असे मत उपराष्ट्रपती जगदीप धनखड यांनी व्यक्त केले.
लोकशाहीच्या मंदिरात गदारोळाला शस्त्र म्हणून उपयोगात आणले जात असल्याबद्दल उपराष्ट्रपतींनी खंत आणि चिंता व्यक्त केली, जनतेला न्याय मिळवून देण्याकरिता इथे अखंड कामकाज झाले पाहिजे असेही ते म्हणाले.
ते म्हणाले की, “जेव्हा एखाद्या दिवशी संसदेच्या कामकाजात व्यत्यय येतो, तेव्हा प्रश्नोत्तराचा तास होऊ शकत नाही. प्रश्नोत्तराचा तास ही प्रशासनात जबाबदारी आणि पारदर्शकता निर्माण करणारी यंत्रणा आहे. प्रत्येक प्रश्नाचे उत्तर देण्यास सरकार बांधील आहे. याचा मोठा फायदा सरकारलाही होतो. लोकशाही मूल्ये आणि सुशासनाचा विचार करता प्रश्नोत्तराचा तास नसणे हे कधीही तर्कसंगत असू शकत नाही.
आज विज्ञान भवनात जामिया मिलिया इस्लामियाच्या शताब्दी वर्षाच्या दीक्षांत समारंभाला संबोधित करताना, उपराष्ट्रपतींनी अधोरेखित केले की असहमती आणि मतभेद असणे हा लोकशाही प्रक्रियेचा नैसर्गिक भाग आहे, परंतु “असहमतीचे शत्रुत्वात रूपांतर होणे हे लोकशाहीसाठी एखाद्या शापापेक्षा कमी नाही. संवाद आणि चर्चा हाच यातून पुढे जाण्याचा मार्ग असल्याचे ते म्हणाले.
पारदर्शकता आणि उत्तरदायित्व यावर सध्याच्या सरकारचे प्रामुख्याने लक्ष केंद्रित असल्याचे सांगून धनखड म्हणाले की, भ्रष्टाचारी, मध्यस्थ आणि सत्तेचे दलाल यांना आज स्थान नाही.
शैक्षणिक कामगिरीचे महत्व अधोरेखित करत ज्ञानाचा खरा उद्देश साध्य करण्यासाठी शिक्षणाला मोठ्या सामाजिक विकासाशी जोडणे गरजेचे असल्याचे त्यांनी सांगितले.
शिक्षण पद्धतीमध्ये अधिक लवचिकता प्रदान करणाऱ्या आणि शिकण्याचा आनंद मिळवून देणाऱ्या राष्ट्रीय शिक्षण धोरण 2020  ची उपराष्ट्रपतींनी प्रशंसा केली आणि विश्वास व्यक्त केला की हे दूरदर्शी धोरण मोठ्या बदलाला प्रेरक ठरेल.
प्रत्येक नागरिकाला देशाच्या नैसर्गिक साधनसंपत्तीचे विश्वस्त असल्याचे सांगून उपराष्ट्रपतींनी या संसाधनांचे न्याय्य वितरण करण्याचे आवाहन केले.
केंद्रीय शिक्षण,कौशल्य विकास आणि उद्योजकता मंत्री धर्मेंद्र प्रधान यांच्यासह प्राध्यापक, विद्यार्थी आणि इतर मान्यवर यावेळी उपस्थित होते.
|
आरोग्य आणि कुटुंब कल्याण मंत्रालय
|
भारताच्या एकूण कोविड -19 प्रतिबंधक लसीकरणाने 198.20 कोटी मात्रांचा टप्पा केला पार
12 ते 14 वयोगटातील 3.70 कोटींपेक्षा जास्त किशोरवयीनांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 1,15,212
गेल्या 24 तासात 16,159 नव्या कोरोना रुग्णांची नोंद
रुग्ण बरे होण्याचा दर सध्या 98.53%,
सध्याचा साप्ताहिक पॉझिटिव्हिटी दर 3.84%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 198.20  कोटींचा टप्पा पार केला आहे. 2,59,16,027 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.70  कोटींपेक्षा अधिक किशोरवयीनांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,09,266
|
|
2nd Dose
|
|
1,00,68,591
|
|
Precaution Dose
|
|
57,75,640
|
|
FLWs
|
|
1st Dose
|
|
1,84,24,802
|
|
2nd Dose
|
|
1,76,31,735
|
|
Precaution Dose
|
|
1,05,63,189
|
|
Age Group 12-14 years
|
|
1st Dose
|
|
3,70,80,378
|
|
2nd Dose
|
|
2,43,15,563
|
|
Age Group 15-18 years
|
|
1st Dose
|
|
6,05,70,755
|
|
2nd Dose
|
|
4,92,03,714
|
|
Age Group 18-44 years
|
|
1st Dose
|
|
55,84,21,866
|
|
2nd Dose
|
|
50,27,93,063
|
|
Precaution Dose
|
|
33,99,371
|
|
Age Group 45-59 years
|
|
1st Dose
|
|
20,34,75,434
|
|
2nd Dose
|
|
19,37,74,315
|
|
Precaution Dose
|
|
27,76,957
|
|
Over 60 years
|
|
1st Dose
|
|
12,72,87,680
|
|
2nd Dose
|
|
12,10,51,334
|
|
Precaution Dose
|
|
2,50,63,110
|
|
Precaution Dose
|
|
4,75,78,267
|
|
Total
|
|
1,98,20,86,763
भारतातील रुग्णसंख्या सध्या 1,15,212 इतकी आहे, ती देशाच्या एकूण रुग्णसंख्येच्या तुलनेत 0.26% इतकी आहे.
परिणामी, भारतात रुग्ण बरे होण्याचा दर 98.53% झाला आहे.
गेल्या 24 तासात 15,394 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,29,07,327 झाली आहे.
गेल्या 24 तासात 16,159 नव्या कोरोना रुग्णांची नोंद झाली.
गेल्या 24 तासात एकूण 4,54,465 चाचण्या करण्यात आल्या. भारताने आतापर्यंत एकूण 86.49  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 3.84% तर दैनंदिन पॉझिटिव्हिटी दर 3.56% आहे.
राष्ट्रपती कार्यालय
जम्मू आणि काश्मीरला पुन्हा एकदा पृथ्वीवरील नंदनवन बनवण्यासाठी, भारतमातेच्या मुकुटातील तेजस्वी रत्न बनवण्यासाठी, प्रयत्न करु : राष्ट्रपती रामनाथ कोविंद
राष्ट्रपती रामनाथ कोविंद राष्ट्रीय शैक्षणिक धोरणाची जम्मू आणि काश्मीरमध्ये अंमलबजावणी या विषयावरील परिषदेला संबोधित करत होते. ते म्हणाले, जम्मू-काश्मीर हे ज्ञान, उपक्रम, नाविन्य आणि कौशल्य विकासाचे केंद्र म्हणून उदयास यावे हे त्यांचे स्वप्न आहे. मोहक काव्याचा आधार घेत राष्ट्रपती म्हणाले, या उपायांमुळे जम्मू आणि काश्मीर पुन्हा एकदा पृथ्वीवरील नंदनवन, भारतमातेच्या मुकुटातील तेजस्वी रत्न बनेल.
राष्ट्रपतींनी व्हिडीओ संदेशाद्वारे परिषदेला संबोधित केले. जम्मू आणि काश्मीरचे नायब राज्यपाल, विद्यापीठांचे कुलगुरु आणि जम्मू आणि काश्मीरमधील महाविद्यालयांचे प्राचार्य आणि इतर भागधारकांची आज झालेल्या परिषदेला उपस्थिती होती.
एनईपीचे महत्त्व विशद करताना राष्ट्रपती म्हणाले, भारताकडे अभूतपूर्व लोकसंख्या शास्त्रीय लाभांश आहे परंतु लोकसंख्येचा एक महत्त्वपूर्ण भाग असलेले तरुण कुशल, व्यावसायिकदृष्ट्या सक्षम आणि सर्वार्थाने शिक्षित झाल्यासच त्याची सकारात्मक भावना लक्षात येऊ शकेल. जम्मू-काश्मीरमधील मुलांवर विश्वास दाखवत ते म्हणाले की जम्मू-काश्मीर हे अत्यंत हुशार, प्रतिभावान आणि नाविन्यपूर्ण मुलांचे भांडार आहे. ते पुढे म्हणाले की, शैक्षणिक धोरणाच्या अंमलबजावणीमुळे विद्यार्थ्यांची “प्रज्वलित मने” तयार होतील.
मूल्य-आधारित शिक्षणावर भर देताना राष्ट्रपती कोविंद म्हणाले की, आपली परंपरा आणि समृद्ध सांस्कृतिक वारसा केवळ आपल्या मातृभाषेतून समजून घेणे आवश्यक आहे. मातृभाषेतूनच आपल्या देशातील सांस्कृतिक परंपरेचे पालन करत नवीन शैक्षणिक धोरणात मातृभाषेला प्रोत्साहन दिले जात आहे. ते पुढे म्हणाले की, या धोरणात ज्या त्रि- भाषेची कल्पना केली आहे त्यास फार महत्त्व आहे यामुळे बहुभाषिकता तसेच राष्ट्रीय ऐक्य वाढते, पण त्याच वेळी कोणत्याही राज्यात किंवा केंद्र शासित प्रदेशावर कोणतीही भाषा लादली जाणार नाही.
राष्ट्रपती कोविंद म्हणाले, या धोरणात शिक्षणातील सुलभता, समानता, सुलभता, उत्तरदायीत्व निश्चित करणे आणि कौशल्य विकास, अनुभवावर आधारित शिक्षण आणि तार्किक विचारांना प्रोत्साहित करणे यावर भर देण्यात आला आहे. आत्मनिर्भर भारताचे तत्व सांगताना ते म्हणाले, हे ध्येय साध्य करण्यासाठी एनईपी 2020 मध्ये व्यावसायिक शिक्षणावर भर देण्यात आला आहे.
राष्ट्रपतींनी या धोरणाची उद्दीष्टे आणि शांततामय व समृद्ध भविष्य साध्य करण्यासाठी जम्मू आणि काश्मीरमधील तरुणांना शुभेच्छा दिल्या.
राष्ट्रपतींचे भाषण वाचण्यासाठी इथे क्लिक करा.
|
|
- 35.12 Cr. Vaccine Doses administered so far under Nationwide Vaccination Drive
- India reports 43,071 new cases in last 24 hours
- India's Active Caseload declines to 4,85,350
- Active cases constitute 1.59% of total cases
- 2,96,58,078 Total Recoveries across the country so far
- 52,299 patients recovered during last 24 hours
- Daily recoveries continue to outnumber the Daily New Cases for the 52nd consecutive day
- Recovery Rate increases to 97.09%
- Weekly Positivity Rate remains below 5%, currently at 2.44%
- Daily positivity rate at 2.34%, less than 5% for 27 consecutive days
#Unite2FightCorona
#IndiaFightsCorona
नवी दिल्ली/मुंबई, 4 जुलै 2021
आरोग्य मंत्रालयाची कोविड-19 घडामोडींवरील माहिती
भारताच्या एकूण लसीकरणाने काल 35 कोटींचा महत्वपूर्ण टप्पा गाठला. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, एकूण 46,04,925 सत्रांद्वारे 35,12,21,306 लसींच्या मात्रा देण्यात आल्या आहेत. गेल्या 24 तासांत लसींच्या 63,87,849 मात्रा देण्यात आल्या.
कोविड 19 लसीकरणाच्या सार्वत्रिकीकरणाचा नवीन टप्पा 21 जून 2021 पासून सुरू झाला. केंद्र सरकार देशभरात कोविड-19 लसीकरणाची गती आणि व्याप्ती वाढवण्यासाठी वचनबद्ध आहे.
गेल्या 24 तासांत भारतात 43,071 नवीन रुग्णांची नोंद झाली आहे.
सलग आठवडाभर 50,000 पेक्षा कमी दैनंदिन रुग्णसंख्या नोंदवली गेली आहे. केंद्र आणि राज्ये/केंद्रशासित प्रदेशांच्या निरंतर आणि एकत्रित प्रयत्नांचा हा परिणाम आहे.
देशात उपचाराधीन रुग्णसंख्येतही सतत घसरण होत आहे. देशातील एकूण उपचाराधीन रुग्णसंख्या आज 4,85,350 इतकी आहे.
गेल्या 24 तासांत एकूण उपचाराधीन रुग्णसंख्येत 10,183 ची घट नोंदली गेली आणि देशातील एकूण बाधित रुग्णांपैकी उपचाराधीन रुग्ण केवळ 1.59% आहेत.
कोविड -19 संसर्गातून मोठ्या संख्येने लोक बरे होत आहेत. भारतातील बरे झालेल्यांची दैनंदिन संख्या सलग 52 दिवस नवीन रुग्णसंख्येपेक्षा अधिक आहे. गेल्या 24 तासांत 52,299 रुग्ण बरे झाले आहेत.
दैनंदिन नवीन रुग्णांच्या तुलनेत गेल्या 24 तासांत 9,000  पेक्षा जास्त रुग्ण बरे झाले.
महामारीच्या सुरुवातीपासून संसर्ग झालेल्या लोकांपैकी 2,96,58,078 रुग्ण कोविड -19 संसर्गातून बरे झाले आहेत. आणि गेल्या 24 तासांत, 52,299 रुग्ण बरे झाले आहेत. रुग्ण बरे होण्याचा दर 97.09% आहे, जो सतत वाढता कल दर्शवत आहे.
संपूर्ण देशभरात चाचणी क्षमतेत मोठ्या प्रमाणात वाढ झाली असून, गेल्या 24 तासांत देशातील एकूण 18,38,490 चाचण्या घेण्यात आल्या. एकत्रितरित्या, भारताने आतापर्यंत 41.82 कोटी  पेक्षा जास्त चाचण्या केल्या आहेत.
देशभरात एकीकडे चाचणी क्षमता वाढवण्यात आली आहे, तर साप्ताहिक सकारात्मकतेत निरंतर घट दिसून येत आहे. साप्ताहिक सकारात्मकता दर सध्या 2.44% वर आहे तर दैनंदिन सकारात्मकता दर आज 2.34% आहे. सलग 27व्या दिवशी दैनंदिन सकारात्मकतेचा दर 5% पेक्षा कमी राहिला आहे.
Important TweetsS.Thakur/D.Rane
पर्यटन मंत्रालय
कथाकथनातून अध्ययनः पर्यटन मंत्रालयाने कथा यात्रा उपक्रमातून शालेय विद्यार्थ्यांना केले मंत्रमुग्ध
मुंबई, 8 जुलै 2022
इंडिया टुरिझम मुंबई या पर्यटन मंत्रालयाच्या प्रादेशिक कार्यालयाने आज मुंबईतील केंद्रीय विद्यालय क्रमांक दोन, कुलाबा, नेव्ही नगर येथे माध्यमिक शाळेच्या 150 विद्यार्थ्यांसाठी कथाकथनाचे सत्र आयोजित केले होते.
या कथा यात्रेचे उद्दिष्ट भारत सरकारचा एक भारत श्रेष्ठ भारत  हा उपक्रम आणखी पुढे नेण्याचा आहे. आजच्या कथायात्रा सत्रामध्ये  महाराष्ट्र आणि ओडिशा या दोन राज्यांमधील संबंध आणि कथाकथनाची कौशल्ये अधोरेखित करून या दोन रांज्यांच्या वैभवाची माहिती देण्यात आली.
मुंबईतील धी प्रकल्पाच्या पथकाने दृक्श्राव्य माध्यम आणि नाट्यरूपांतराच्या सहाय्याने कथाकथन सत्राचे आयोजन केले आणि त्यामध्ये मुलांना गुंतवून ठेवले. सत्रादरम्यान मनोरंजक गोष्टींमध्ये मग्न झालेल्या विद्यार्थ्यांनी, महाराष्ट्र आणि ओडिशा या राज्यांतील इतिहास, संस्कृती, खाद्यपदार्थ, कला, नृत्याचे स्वरूप, स्मारक, पर्यटन आकर्षणे याबद्दल अमूल्य माहिती घेतली. या सत्रामुळे बालकांच्या कोवळ्या मनांना या दोन राज्यांबाबत शोध, परीक्षण आणि संस्कृतींशी जोडून घेण्यासाठी प्रोत्साहन मिळाले. सत्राच्या अखेरीस, तिथल्या तिथेच एक प्रश्नमंजुषा स्पर्धा घेण्यात आली आणि विजेत्यांना इनक्रेडिबल इंडिया मर्कंडाईज हे पुरस्कार म्हणून वितरित करण्यात आले.
कथा यात्रा उपक्रमाचा उद्देश भारतातील समान आणि वेगळी वैशिष्ट्ये असलेल्या राज्यांमधील कथा समोर आणून जागृती करणे तसेच देशाच्या युवकांमध्ये आपुलकीची भावना निर्माण करण्याचा आहे. कथा यात्रा ही भौगोलिक विविधतेनुसार देशातील कथा आणि कथाकथनाच्या विविध पद्धती समोर आणण्याची आगळी वेगळी अशी संकल्पना आहे. धी प्रकल्पाने इंडियाटुरिझम मुंबईसाठी केलेल्या कथायात्राचा उद्देश भारतातील ज्ञात आणि अज्ञात कथांद्वारे स्थानिक दंतकथा आणि आख्यायिका, स्वातंत्र्याच्या खुणा, प्रादेशिक कला आणि संस्कृती, परंपरा, पद्धती, स्थापत्य कला, क्रीडा आणि संगीत, खाद्यपदार्थ आदींचा शोध घेण्याचा आहे.PIB Mumbai | S.Patil/U.Kulkarni/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
अर्थ मंत्रालय
प्राप्तिकर विभागाची दिल्ली आणि मुंबईत सर्वेक्षण कारवाई
नवी दिल्ली, 17 फेब्रुवारी 2023
प्राप्तिकर कायदा, 1961  च्या कलम 133A अंतर्गत एक सर्वेक्षण कारवाई दिल्ली आणि मुंबई येथे एका प्रख्यात आंतरराष्ट्रीय मीडिया कंपनीच्या समूह संस्थांच्या व्यवसाय परिसरात करण्यात आली. हा समूह इंग्रजी, हिंदी आणि इतर विविध भारतीय भाषांमध्ये आशय विकसित करण्याच्या, जाहिरात विक्री आणि बाजार समर्थन सेवा इ. व्यवसायात गुंतलेला आहे.
सर्वेक्षणात असे दिसून आले आहे की विविध भारतीय भाषांमध्ये  आशयाचा पुरेसा वापर असूनही, विविध समूह संस्थांनी दर्शविलेले उत्पन्न/नफा भारतातील कामकाजाच्या प्रमाणाशी सुसंगत नाही. सर्वेक्षणादरम्यान, विभागाने संस्थेच्या कार्याशी संबंधित अनेक पुरावे गोळा केले जे दर्शवितात की समूहाच्या परदेशी संस्थांद्वारे भारतात उत्पन्न म्हणून जाहीर न केलेल्या काही रेमिटन्सवर  कर भरला गेलेला नाही.
सर्वेक्षण कारवाईत असेही दिसून आले आहे की दुय्यम कर्मचार्यांच्या सेवांचा वापर केला गेला आहे ज्यासाठी भारतीय कंपनीने संबंधित परदेशी कंपनीला प्रतिपूर्ती केली आहे. असा रेमिटन्स देखील रोखून धरलेल्या कराच्या अधीन होता जो भरला गेला नाही. तसेच, सर्वेक्षणात ट्रान्सफर प्राइसिंग डॉक्युमेंटेशनच्या संदर्भात अनेक तफावती आणि विसंगती देखील समोर आल्या आहेत. अशा विसंगती संबंधित कार्य पातळी, मालमत्ता आणि जोखीम  विश्लेषण, बाजारभावानुसार किंमत  निर्धारित करण्यासाठी लागू असलेल्या तुलनात्मक गोष्टींचा चुकीचा वापर आणि अपुरे महसूल वाटप, इत्यादींशी संबंधित आहेत.
सर्वेक्षण कारवाईत कर्मचाऱ्यांचे जबाब, डिजिटल पुरावे आणि कागदपत्रांद्वारे महत्त्वपूर्ण पुरावे सापडले आहेत ज्यांची योग्य वेळी तपासणी केली जाईल. हे सांगणे उचित होईल की केवळ वित्त, आशय विकास आणि इतर उत्पादनाशी संबंधित कार्ये करणाऱ्या कर्मचाऱ्यांचे जबाब प्रामुख्याने नोंदवले गेले ज्यांची भूमिका महत्त्वाची होती. जरी विभागाने केवळ महत्त्वाच्या कर्मचाऱ्यांचे जबाब नोंदवण्यासाठी योग्य ती काळजी घेतली असली तरीही, असे आढळून आले की, कागदपत्रे/करारपत्रे तयार करण्याच्या संदर्भात वेळकाढूपणा करण्याचे डावपेच वापरले गेले. समूहाची अशी भूमिका असूनही, नियमित माध्यम/वाहिनी उपक्रम चालू राहतील अशा पद्धतीने सर्वेक्षण कारवाई करण्यात आली.
S.Kulkarni/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 149